CELEX: 52009PC0523
Language: fi
Date: 2009-10-16
Title: Ehdotus neuvoston päätökseksi makrotaloudellisen rahoitusavun myöntämisestä Georgialle SEK(2009)1310 final

Tärkeä oikeudellinen huomautus

|

52009PC0523

Ehdotus neuvoston päätökseksi makrotaloudellisen rahoitusavun myöntämisestä Georgialle SEK(2009)1310 final  /* KOM/2009/0523 lopull. - CNS 2009/0147 */  

	[pic] | EUROOPAN YHTEISÖJEN KOMISSIO |Bryssel 16.10.2009KOM(2009)523 lopullinen2009/0147 (CNS)EhdotusNEUVOSTON PÄÄTÖKSEKSImakrotaloudellisen rahoitusavun myöntämisestä GeorgialleSEK(2009)1310 finalPERUSTELUTEhdotuksen tausta |110 | Ehdotuksen perustelut ja tavoitteet Komissio ehdottaa, että Georgialle myönnetään makrotaloudellista rahoitusapua avustuksena enintään 46 miljoonaa euroa Kansainvälisen valuuttarahaston (IMF) määrittelemien Georgian ulkoisten rahoitustarpeiden kattamiseksi vuosina 2009–2010. Avustus, jolla on tarkoitus rahoittaa julkisen talouden alijäämää, on osa kattavaa yhteisön pakettia, jonka kokonaisarvo on enintään 500 miljoonaa euroa ja jolla tuetaan Georgian talouden elpymistä Georgian ja Venäjän välillä elokuussa 2008 puhjenneen aseellisen konfliktin jälkeen. Se myös auttaa Georgiaa selviytymään maailmanlaajuisen talous- ja finanssikriisin seurauksista. Yhteisön makrotaloudellinen rahoitusapu auttaa Georgiaa lieventämään maan talouden elvyttämis- ja vakautusohjelman täytäntöönpanoon liittyviä rahoitusrajoitteita. Ohjelmasta sovittiin Bretton Woods -instituutioiden kanssa, ja sitä tuetaan syyskuussa 2008 hyväksytyllä IMF:n valmiusluottojärjestelyllä. Ehdotettu makrotaloudellinen rahoitusapu on poikkeuksellista ja määräaikaista ja toteutetaan samaan aikaan valmiusluottojärjestelyn kanssa. Se täydentää kansainvälisiltä ja kahdenvälisiltä lahjoittajilta saatua tukea. Rahoitusapu osuu ajankohtaan, jolloin EU:n ja Georgian välinen poliittinen suhde syvenee entisestään, sillä Brysselissä 1. syyskuuta 2008 pidetyssä Eurooppa-neuvoston ylimääräisessä kokouksessa päätettiin vahvistaa suhteita Georgiaan ja 7. toukokuuta 2009 pidetyssä Prahan huippukokouksessa käynnistettiin itäinen kumppanuusohjelma. Neuvosto teki vuonna 2006 päätöksen 2006/41/EY 33,5 miljoonan euron makrotaloudellisen rahoitusavun myöntämisestä Georgialle. Tämän toimen viimeistä 11,5 miljoonan euron erää ei maksettu, koska yhteisymmärryspöytäkirjassa sovittu julkisten varojen hoitoa koskeva edellytys ei täyttynyt. |120 | Yleinen tausta Georgian makrotaloudellinen tilanne oli varsin vahva elokuuhun 2008 asti. Reaalikasvu oli yli 9 prosenttia vuosina 2005 ja 2006 ja 12 prosenttia vuonna 2007. Vuoden 2008 ensimmäisellä puoliskolla vuotuinen kasvuvauhti säilyi vahvana 8,6 prosentissa. Elokuussa 2008 Venäjän kanssa puhjennut sotilaallinen selkkaus heikensi edellisvuosien vahvaa kasvua. Vuoden 2008 lopusta alkaen kehittynyt maailmanlaajuinen finanssikriisi heikensi Georgian taloustilannetta entisestään. IMF:n johtokunta hyväksyi vuoden 2008 syyskuun puolivälissä 18 kuukauden valmiusluottojärjestelyn, jonka arvo on 750 miljoonaa Yhdysvaltain dollaria (poikkeuksellinen luottositoumus, joka vastaa 300:aa prosenttia Georgian kiintiöstä). Koska Georgian keskuspankin valuuttavarantoja oli tarpeen kasvattaa heti elokuun 2008 kriisin jälkeen, järjestelyä aikaistettiin ja Georgia sai luvan nostaa rahastosta 250 miljoonaa Yhdysvaltain dollaria johtokunnan hyväksyttyä ohjelman. Ohjelman valmistelun aikaan IMF arvioi, että Georgian ulkoiset rahoitustarpeet, joita IMF:ltä saatavat varat eivät kata, olisivat vuosina 2008–2010 noin 650 miljoonaa Yhdysvaltain dollaria (joista 450 miljoonaa Yhdysvaltain dollaria vuosina 2009–2010). Tämän arvioidun ulkoisen rahoitusvajeen perusteella komissio lupasi makrotaloudellista rahoitusapua 46 miljoonaa euroa, mikä myös vastasi Georgian pääministeriltä syyskuussa 2008 saatua pyyntöä. EU:n makrotaloudellinen rahoitusapu kattaisi noin 13 prosenttia vuosien 2009–2010 täyttämättä olevista rahoitustarpeista. Valmiusluottojärjestelyn ensimmäinen tarkastelu valmistui joulukuussa 2008. Tuolloin viranomaiset päättivät olla nostamatta valmiusluottojärjestelyn toista erää, sillä suorien ulkomaisten sijoitusten näkymät näyttivät suhteellisen positiivisilta vuonna 2009. Näissä olosuhteissa komissio lykkäsi makrotaloudellista rahoitusapua koskevan ehdotuksensa laatimista (EU:n makrotaloudellista apua voidaan myöntää ainoastaan IMF:n rahoitusta täydentävänä rahoituksena). Tämän jälkeen taloustilanne kuitenkin heikkeni uudelleen, sillä maailmanlaajuinen finanssikriisi vaikutti Georgiaan ennakoitua voimakkaammin. Ulkoisten rahoitusvirtojen eli muun muassa vientitulojen. rahalähetysten ja suorien ulkomaisten sijoitusten huomattava väheneminen ja pankkien luotonannon kiristyminen hiljensivät kotimaankysyntää, mikä puolestaan johti kotimaantuotannon ja tuonnin huomattavaan supistumiseen. IMF ennustaa kokonaistuotannon kasvin olevan vuonna 2009 -4 prosenttia. Talouden toimeliaisuuden hidastuminen on myös heikentänyt julkisen talouden rahoitusasemaa. Julkisen talouden alijäämä oli kasvanut jo vuonna 2008 alle 5 prosentista suhteessa BKT:hen 6 prosenttiin huolimatta siitä, että virallisista lähteistä saatujen avustusten määrä oli kasvanut huomattavasti. Alijäämä saataisiin helposti rahoitettua yksityistämisestä saatavilla tuloilla, joukkovelkakirjojen liikkeeseenlaskulla ja (erityisesti Maailmanpankilta ja Yhdysvalloilta saatavilla) virallisilla luotoilla. Vuonna 2009 hallituksen tavoitteena on pitää julkisen talouden alijäämä vastaavalla tasolla. Budjettitulojen laskiessa Georgian viranomaisten on tämän tavoitteen saavuttamiseksi leikattava huomattavasti budjettiin sisältyviä pääomamenoja, mikä vähentää myös hallituksen kykyä tarjota suhdanteita tasaavia finanssipoliittisia kannustimia. Ennakoitua jyrkempi taloudellisen toimeliaisuuden väheneminen vaikuttaa ulkoiseen taseeseen huomattavasti. IMF:n viimeisimpien ennusteiden mukaan Georgian vuosien 2009–2010 maksutaseessa näkyvät sekä kaupan hiipuminen ja vaihtotaseen alijäämä että paljon pienemmät yksityiset pääomavirrat. Ennustettujen nettopääomavirtojen vähentyminen johtuu useista tekijöistä, kuten suorien ulkomaisten sijoitusten vähenemisestä ja suuremmista luottojen lyhennyksistä. Kaikesta huolimatta tästä kehityksestä johtuvat ulkoiset rahoitustarpeet eivät tämänhetkisen ennusteen mukaan eroa huomattavasti syyskuun 2008 näkymistä. Ennusteet ovat kuitenkin edelleen erittäin epävarmoja, ja rahoitustarpeet voivat osoittautua huomattavien heikkenemisriskien vuoksi paljon suuremmiksi. Varsinkin ulkomaisten suorien sijoitusten ennustetaan niiden vähentymisestä huolimatta pysyttelevän edelleen yli 8 prosentissa suhteessa BKT:hen, mikä voi osoittautua liian optimistiseksi oletukseksi. Näissä olosuhteissa Georgian viranomaiset päättivät hakea ulkoista rahoitusta talouden hidastumisesta aiheutuvien vaikutusten lieventämiseksi. IMF:n valmiusluottojärjestelyn toisen tarkastelun valmistuttua maaliskuussa Georgia nosti kaksi järjestelyn mukaista erää eli yhteensä noin 187 miljoonaa Yhdysvaltain dollaria. IMF:n johtokunta hyväksyi valmiusluottojärjestelyn kolmannen tarkastelun 6. elokuuta 2009. Tarkastelun tärkeimpänä tuloksena oli valmiusluottojärjestelyn keston jatkaminen vuoden 2011 kesäkuuhun ja rahoituspaketin täydentäminen 270 miljoonan erityisnosto-oikeudella (noin 424 miljoonaa Yhdysvaltain dollaria). Lisäksi Georgia pystyy nostamaan noin 148 miljoonaa Yhdysvaltain dollaria välittömästi. Brysselissä 22. lokakuuta 2008 pidetyssä avunantajien konferenssissa luvatut huomattavat avustussummat, EU:n makrotaloudellinen rahoitusapu mukaan luettuna, vaikuttavat riittäviltä kattamaan Georgian arvioidut jäljellä olevat ulkoiset rahoitustarpeet, vaikka suuri osa avunantajien tuesta on vielä vahvistamatta eikä aikatauluakaan ole täsmennetty. Vuosien 2009–2010 rahoitusvaatimuksia (avunantajien sitoumukset mukaan luettuina) koskevien IMF:n ennusteiden mukaan rahoitusvaje poistuu avunantajien konferenssin tavoitteen mukaisesti. Mikäli avustussitoumukset eivät toteudu, rahoitusvaje voi kuitenkin syntyä uudelleen. Näissä olosuhteissa komissio katsoo asianmukaiseksi vahvistaa Georgian rahoitustarpeiden täyttämiseksi lokakuussa 2008 luvatun makrotaloudellisen rahoitusavun. |n | Voimassa olevat aiemmat säännökset Ei ole. |140 | Johdonmukaisuus suhteessa unionin muuhun politiikkaan ja muihin tavoitteisiin Georgia on yksi EU:n kumppanimaista Euroopan naapuruuspolitiikan puitteissa. EU:n ja Georgian välinen viisivuotinen Euroopan naapuruuspolitiikan toimintaohjelma hyväksyttiin marraskuussa 2006. Vakaammat olot, parempi hallintotapa ja talouskasvu unionin itärajoilla ovat mitä suurimmassa määrin Euroopan unionin etu. Tästä syystä Euroopan komissio on laatinut ehdotuksen itäisen kumppanuuden perustamisesta. EU ja kuusi kumppanimaata käynnistivät itäisen kumppanuuden virallisesti Prahan huippukokouksessa 7. toukokuuta 2009. Euroopan komissio lupasi Georgialle rahoitusapua enintään 500 miljoonaa euroa lokakuussa 2008 pidetyssä avunantajien konferenssissa. Rahoitus saadaan sekä eurooppalaisen naapuruuden ja kumppanuuden välineen (ENPI) määrärahoihin sisältyvistä varoista että kriisien hoitamiseen tarkoitetuista välineistä kuten vakautusvälineestä, humanitaarisesta avusta ja makrotaloudellisesta rahoitusavusta. Paketti kattaa vuodet 2008–2010 ja on suora reaktio taloudellisiin ja sosiaaliseen vaikeuksiin, joista maa joutui kärsimään elokuun 2008 sotilaallisen selkkauksen vuoksi. Makrotaloudellinen rahoitusapu täydentää muita avustusvälineitä antamalla Georgialle lyhytaikaista makrotaloudellista tukea IMF:n tukeman talousohjelman yhteydessä, kun taas ENPI:n budjettituki, jota myös käytetään Georgian rahoitustarpeiden kattamiseen, liittyy erityisiin alakohtaisiin uudistuksiin. |Intressitahojen kuuleminen ja vaikutusten arviointi |Intressitahojen kuuleminen |219 | Makrotaloudellinen rahoitusapu on olennainen osa kansainvälisen yhteisön tukea Georgian konfliktinjälkeiseen taloudelliseen elvyttämiseen. Komission yksiköt tekivät tiivistä yhteistyötä Maailmanpankin kanssa valmistellessaan yhteistä avunantajien konferenssia. Tukipaketin täytäntöönpanosta on tarkoitus kuulla monen- ja kahdenvälisiä avunantajia. Tätä makrotaloudellista rahoitusapua koskevaa ehdotusta valmistellessaan komission yksiköt ovat kuulleet Kansainvälistä valuuttarahastoa. Komissio kuuli EU:n jäsenvaltioita talous- ja rahoituskomiteassa ennen makrotaloudellista rahoitusapua koskevan ehdotuksensa esittämistä. Lisäksi komissio on ollut säännöllisesti yhteydessä Georgian hallitukseen. |Asiantuntijatiedon käyttö |229 | Ulkopuolisia asiantuntijoita ei tarvittu. |230 | Vaikutusten arviointi Makrotaloudellinen rahoitusapu on yhteydessä IMF:n tukemaan tuensaajamaan talousohjelmaan ja kattaa osan Georgian välittömistä ulkoisista rahoitustarpeista. Maksut ovat sidoksissa IMF:n varojen käyttöön, minkä vuoksi ne ovat suoraan yhteydessä siihen, kuinka tuensaaja panee täytäntöön sovitut makrotaloudelliset ja rakennepoliittiset toimenpiteet ja mihin tahtiin talouden elpyminen edistyy. Hankerahoitus ja/tai tekninen apu ei soveltuisi näiden makrotaloudellisten tavoitteiden saavuttamiseen. Kun avustus myönnetään julkisen talouden alijäämän rahoittamiseen, kuten Georgian tapauksessa ehdotetaan (ks. jäljempänä), avustusmaksut lisäävät määrärahoja, joita hallituksella on käytettävissään finanssipoliittisten toimenpiteiden rahoittamiseksi laskusuhdanteen aikana. Toisin kuin ENPI:n budjettituki, makrotaloudellinen rahoitusapu on poikkeuksellista ja rajoittuu ajallisesti valmiusluottojärjestelyyn, josta Georgia on sopinut IMF:n kanssa. |Ehdotukseen liittyvät oikeudelliset näkökohdat |305 | Ehdotetun toimen lyhyt kuvaus Yhteisö antaa Georgialle makrotaloudellista rahoitusapua avustuserinä, joiden kokonaismäärä on 46 miljoonaa euroa. Rahoitusavulla katetaan osa Kansainvälisen valuuttarahaston määrittelemistä jäljellä olevista Georgian ulkoisista rahoitustarpeista vuosina 2009–2010. Ehdotettu makrotaloudellinen rahoitusapu toteutetaan samaan aikaan IMF:n syyskuussa 2008 hyväksymän valmiusluottojärjestelyn kanssa. Rahoitusapu ja suurin osa avunantajien Georgialle myöntämästä tuesta (IMF:n varoja lukuun ottamatta) on tarkoitus kanavoida budjetin rahoittamiseen, sillä Georgian julkisen talouden rahoitusrajoitteet näyttävät tällä hetkellä erityisen vakavilta. Rahoitusapu maksetaan kahdessa erässä vuosina 2009–2010. Rahoitusapua hallinnoi komissio. EU:n varainhoitoasetuksen mukaiset petosten torjuntaa ja muita väärinkäytöksiä koskevat erityissäännökset otetaan huomioon. Ensimmäinen erä on tarkoitus maksaa vuoden 2009 lopussa ja toinen erä vuoden 2010 alussa. Makrotaloudellinen rahoitusapu voidaan maksaa etupainotteisesti, jos tämä on perusteltua Georgian taloustilanteen kehityksen perusteella. Avustuserien maksamiseen liittyviin ehtoihin sisältyy IMF:n valmiusluottojärjestelyn menestyksekäs täytäntöönpano ja erityisehtojen täyttäminen eräillä keskeisillä politiikan aloilla, joista Euroopan komissio ja Georgian hallitus sopivat yhdessä. Komissio aikoo nostaa esiin tiettyjä makrotaloudellisen vakauden kannalta erityisen tärkeitä kohteita, joihin kuuluu etenkin julkinen talous – jatkona EU:n Georgialle aiemmin myöntämälle makrotaloudelliselle rahoitusavulle – ja finanssialan uudistukset. Ehtojen on oltava EU:n ja Georgian välisen Euroopan naapuruuspolitiikan toimintaohjelman mukaisia. |310 | Oikeusperusta Tämän ehdotuksen oikeusperusta on perustamissopimuksen 308 artikla. |329 | Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen vuoksi sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Rahoitusapu kanavoidaan Georgian valtion budjetin rahoittamiseen, ja sillä rahoitetaan julkisia menoja yksityiskohtaisten kansallisten täytäntöönpanosääntöjen mukaisesti. Ottaen huomioon, että viimeisimpien ennusteiden mukaan talousnäkymät säilyvät heikkoina, rahoitusapu on tarkoitus maksaa etupainotteisesti ainoastaan kahtena eränä. |332 | Rahoitusavun määrä on 13 prosenttia IMF:n valmiusluottojärjestelyn yhteydessä määrittämästä jäljellä olevasta maksutaseen rahoitusvajeesta. Yhteisön tuen katsotaan olevan asianmukaisella tasolla, kun otetaan huomioon Georgian EU:n jäsenvaltioilta ja muilta kahdenvälisiltä avunantajilta ja monenvälisiltä luotonantajilta saama tuki. |Sääntelytavan valinta |341 | Ehdotettu sääntelytapa: muu. |342 | Muut välineet eivät soveltuisi, koska makrotaloudellisesta rahoitusavusta ei ole annettu puiteasetusta. Tästä syystä EY:n perustamissopimuksen 308 artiklan mukainen tapauskohtainen neuvoston päätös on ainoa käytettävissä oleva sääntelytapa. |Talousarviovaikutukset |401 | Rahoitusapu on tarkoitus rahoittaa vuoden 2009 maksusitoumusmäärärahoista budjettikohdasta 01 03 02 (Makrotaloudellinen apu). Maksut suoritetaan vuosina 2009 ja 2010. |Lisätiedot |Uudelleentarkastelu-, tarkistus- tai raukeamislauseke |533 | Ehdotus sisältää raukeamislausekkeen. |E-8379 |1.  2009/0147 (CNS)EhdotusNEUVOSTON PÄÄTÖSmakrotaloudellisen rahoitusavun myöntämisestä GeorgialleEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen[1],ottaa huomioon Euroopan parlamentin lausunnon[2],on kuullut talous- ja rahoituskomiteaa,sekä katsoo seuraavaa:2.  Georgian ja Euroopan unionin suhteita kehitetään osana Euroopan naapuruuspolitiikkaa, jota uusi itäinen kumppanuus täydentää.3.  Eurooppa-neuvoston 1 päivänä syyskuuta 2008 pidetyssä ylimääräisessä kokouksessa vahvistettiin, että EU on halukas vahvistamaan EU:n ja Georgian välisiä suhteita Georgian ja Venäjän välillä elokuussa 2008 puhjenneen aseellisen konfliktin jälkeen.4.  Georgian talouden vakauttamista ja elvyttämistä tuetaan Kansainvälisen valuuttarahaston (IMF) valmiusluottojärjestelyllä, joka hyväksyttiin 15 päivänä syyskuuta 2008.5.  Kansainvälinen yhteisö sitoutui 22 päivänä lokakuuta 2008 pidetyssä avunantajien konferenssissa tukemaan Georgian talouden elvyttämistä summalla, joka vastasi Yhdistyneiden Kansakuntien ja Maailman pankin tekemää yhteistä tarvearviointia.6.  Euroopan yhteisö ilmoitti antavansa Georgialle rahoitusapua enintään 500 miljoonaa euroa vuosina 2008–2010.7.  Koska vuosien 2009–2010 maksutaseessa on edelleen huomattava rahoitusvaje, Georgialle myönnettävään yhteisön pakettiin sisällytetään makrotaloudellista rahoitusapua.8.  Jotta rahoitusapuun liittyvät yhteisön taloudelliset edut voidaan suojata tehokkaasti, on tarpeen säätää Georgialta edellytettävistä asianmukaisista toimenpiteistä petosten, korruption ja muiden tähän rahoitusapuun liittyvien väärinkäytösten estämiseksi ja torjumiseksi sekä komission valvonnasta ja tilintarkastustuomioistuimen tilintarkastuksista.9.  Yhteisön rahoitusavun maksaminen ei rajoita budjettivallan käyttäjän valtuuksia.10.  Komission olisi hallinnoitava tätä rahoitusapua ja kuultava sitä varten talous- ja rahoituskomiteaa.11.  Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla,ON PÄÄTTÄNYT SEURAAVAA:1 artikla12.  Yhteisö myöntää Georgialle rahoitusapua enintään 46 miljoonaa euroa avustuksina tukeakseen Georgian sodanjälkeistä taloudellista elpymistä, johon myös kansainvälinen finanssikriisi vaikuttaa, ja lieventääkseen hallituksen talousuudistusohjelman täytäntöönpanoon liittyviä rahoitusrajoitteita.13.  Komissio hallinnoi yhteisön rahoitusapua kuullen talous- ja rahoituskomiteaa IMF:n ja Georgian välisten sopimusten kanssa yhteensopivalla tavalla.14.  Yhteisön rahoitusapu on saatavilla kahden vuoden ajan ensimmäisestä 2 artiklan 1 kohdassa tarkoitetun yhteisymmärryspöytäkirjan voimaantulon jälkeisestä päivästä alkaen. Komissio voi talous- ja rahoituskomiteaa kuultuaan kuitenkin päättää jatkaa kyseistä aikaa enintään yhdellä vuodella, jos olosuhteet niin vaativat.2 artikla15.  Komissiolla on valtuudet talous- ja rahoituskomiteaa kuultuaan sopia Georgian viranomaisten kanssa yhteisön rahoitusapuun liitettävistä talouspoliittisista ja rahoitusehdoista, jotka on vahvistettava yhteisymmärryspöytäkirjassa ja avustussopimuksessa. Näiden ehtojen on oltava IMF:n ja Georgian välisten sopimusten mukaisia.16.  Yhteisön rahoitusavun täytäntöönpanon aikana komissio seuraa, että rahoitusavun kannalta merkitykselliset rahoitusjärjestelyt, hallintomenettelyt sekä sisäiset ja ulkoiset valvontamekanismit ovat luotettavia Georgiassa.17.  Komissio tarkistaa säännöllisin väliajoin, että Georgian talouspolitiikka on yhteisön rahoitusavun tavoitteiden mukaista ja että sovitut talouspoliittiset ja rahoitusehdot täytetään. Näin tehdessään komissio koordinoi toimintaansa tiiviisti Kansainvälisen valuuttarahaston ja Maailmanpankin ja tarvittaessa talous- ja rahoituskomitean kanssa.3 artikla18.  Komissio asettaa yhteisön rahoitusavun Georgian saataville kahdessa erässä.19.  Komissio tekee päätöksen erien maksamisesta sen perusteella, onko IMF:n tukemaa talousohjelmaa ja Georgian ja yhteisön välillä 2 artiklan 1 kohdan mukaisesti vahvistettuja muita toimenpiteitä noudatettu. Toinen erä voidaan maksaa aikaisintaan kolmen kuukauden kuluttua ensimmäisen erän maksamisesta.20.  Yhteisön varat maksetaan Georgian keskuspankille. Ellei yhteisymmärryspöytäkirjassa toisin sovita ja edellyttäen, että siinä vahvistetaan jäljellä oleva julkisen talouden rahoitustarve, niiden vasta-arvo paikallisena valuuttana voidaan siirtää Georgian valtionkassaan, joka on lopullinen edunsaaja.4 artiklaYhteisön rahoitusavun täytäntöönpanossa noudatetaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua asetusta (EY, Euratom) N:o 1605/2002[3] ja sen täytäntöönpanosääntöjä[4]. Georgian viranomaisten kanssa tehtävässä yhteisymmärryspöytäkirjassa ja avustussopimuksessa määrätään erityisesti Georgialta edellytettävistä asianmukaisista toimenpiteistä petosten, korruption ja muiden rahoitusapuun vaikuttavien väärinkäytösten estämiseksi ja torjumiseksi. Niissä on sovittava myös komission ja Euroopan petostentorjuntaviraston (OLAF) valvonnasta, johon sisältyy oikeus tehdä tarkastuksia paikalla, sekä tilintarkastustuomioistuimen tilintarkastuksista, jotka voidaan tarvittaessa suorittaa paikalla.5 artiklaKomissio antaa joka vuosi viimeistään 31 päivänä elokuuta Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta edellisenä vuonna. Kertomuksessa on osoitettava yhteys 2 artiklan 1 kohdassa tarkoitettujen, yhteisymmärryspöytäkirjassa vahvistettujen poliittisten ehtojen, Georgian talous- ja finanssipoliittisen kehityksen sekä rahoitusapuerien maksamista koskevien komission päätösten välillä.6 artiklaTämä päätös tulee voimaan päivänä, jona se julkaistaan Euroopan unionin virallisessa lehdessä .Tehty BrysselissäNeuvoston puolestaPuheenjohtajaSÄÄDÖKSEEN LIITTYVÄ RAHOITUSSELVITYS1. EHDOTUKSEN NIMI:Makrotaloudellinen rahoitusapu Georgialle2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄToimintalohko(t) sekä toiminto/toiminnot:Osasto 01 − Talous- ja rahoitusasiat, 03 − Kansainväliset talous- ja rahoitusasiat3. BUDJETTIKOHDAT3.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)) ja budjettinimikkeet:01 03 02 momentti – Makrotaloudellinen apu3.2. Toiminnan ja sen rahoitusvaikutusten kesto:Ohjelma aloitetaan vuonna 2009, ja kaikki maksut on tarkoitus suorittaa vuosien 2009–2010 aikana kahdessa erässä. Viivästyksiin, jotka pidentävät toiminnan kestoa, on kuitenkin varauduttava.3.3. Budjettitiedot:Budjettikohta | Menolaji | Uusi | EFTA osallistuu | Ehdokasmaat osallistuvat | Rahoituskehyksen otsake |01 03 02 | Ei pakoll. | Jaksotetut määrärahat | EI | EI | EI | nro 4 |4. YHTEENVETO RESURSSEISTA4.1. Taloudelliset resurssit4.1.1. Yhteenveto maksusitoumusmäärärahoista (MSM) ja maksumäärärahoista (MM)milj. euroa (kolmen desimaalin tarkkuudella)Menolaji | Kohdan nro | 2009 | 2010 | Yht. |Toimintamenot[5] |Maksusitoumusmäärärahat (MSM) | 8.1. | a | 99 000 | 107 000[6] |Maksumäärärahat (MM) | b | 110 000 | 111 0005 |Viitemäärään sisältyvät hallintomenot |Tekninen ja hallinnollinen apu (EI-JM) | 8.2.4. | c | 0 |VIITEMÄÄRÄ YHTEENSÄ |Maksusitoumusmäärärahat | a+c |Maksumäärärahat | b+c |Hallintomenot, jotka eivät sisälly viitemäärään |Henkilöstömenot ja niihin liittyvät menot (EI-JM) | 8.2.5. | d |Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EI-JM) | 8.2.6. | e |Toimenpiteen alustavat rahoituskustannukset yhteensä |MSM YHTEENSÄ henkilöstökustannukset mukaan luettuina | a+c+d+e | 99 000 | 107 0005 |MM YHTEENSÄ henkilöstökustannukset mukaan luettuina | b + c + d + e | 110 000 | 111 0005 |4.1.2. Yhteensopivuus rahoitussuunnitelman kanssaX Ehdotus on nykyisen rahoitussuunnitelman mukainen.( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista.( Ehdotus voi edellyttää toimielinten sopimuksen[7] määräysten soveltamista (ts. joustovälineen käyttöä tai rahoitusnäkymien tarkistamista).4.1.3. Vaikutukset tuloihinX Ehdotuksella ei ole vaikutuksia tuloihin.( Ehdotuksella on seuraavat vaikutukset tuloihin:4.2. Henkilöresurssit kokoaikaiseksi muutettuna (sisältää virkamiehet sekä väliaikaisen ja ulkopuolisen henkilöstön) – katso erittely kohdassa 8.2.1Vuositarve | 2009 | 2010 |Henkilöstön määrä yhteensä | 1/3 | 1/3 |5. OMINAISPIIRTEET JA TAVOITTEET5.1. Tarve, johon ehdotuksella vastataan lyhyellä tai pitkällä aikavälilläVenäjän kanssa syntyneen aseellisen konfliktin jälkeen Georgian talous supistui vuoden 2008 kolmannella neljänneksellä. Tämän jälkeen taantuma on pahentunut entisestään maailmanlaajuisen talous- ja finanssikriisin vuoksi. Kansainvälisen valuuttarahaston mukaan ulkoinen rahoitusvaje on 1,4 miljardia euroa vuosina 2008–2010. Georgia saa käyttöönsä IMF:n valmiusluottojärjestelyllä noin 750 miljoonaa Yhdysvaltain dollaria. IMF:n arvioiden mukaan vuosille 2009–2010 jää rahoitusvajetta vielä noin 450 miljoonaa Yhdysvaltain dollaria, joka kahden- ja monenvälisten avunantajien, myös Euroopan unionin, on tarkoitus kattaa. IMF:n valmiusluottojärjestelyn tarkastelut vahvistavat, että Georgian maksutaseen ja julkisen talouden alijäämän rahoittamiseksi tarvitaan huomattavaa ulkoista rahoitusta.5.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedutKansainväliset avunantajat lupasivat Georgialle yhteensä 3,4 miljardia euroa konfliktinjälkeistä tukea Brysselissä 22. lokakuuta 2008 pidetyssä Euroopan komission ja Maailmanpankin yhteisessä konferenssissa. Euroopan komissio lupasi enintään 500 miljoonaa euroa; summaa tarkistetaan myöhemmin Georgian talouden elpymis- ja kehittymistahdin perusteella. EU:n jäsenvaltioilta saatiin vielä 131 miljoonaa euroa tukea. Euroopan investointipankki voi lainata Georgialle keskipitkällä aikavälillä enintään 250 miljoonaa euroa. Georgian talouden elvyttämiseksi annettava yhteisön rahoitusapu perustuu siihen, että maalla on strategista merkitystä EU:n kannalta Euroopan naapuruuspolitiikan ja uuden itäisen kumppanuuden yhteydessä. Makrotaloudellisen rahoitusavun väline sisältyy EY:n avustuspakettiin, sillä tällä tavoin voidaan saada aikaan synergiaa IMF:n tukeman talousohjelman kanssa (välineen käyttö on siihen suoraan yhteydessä).5.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissaTalouden ja rahoituksen pääosaston ”Kansainvälinen talous ja rahoitus” -toiminnon tavoitteena on antaa makrotaloudellista rahoitusapua kolmansille maille maksutaseongelmien ratkaisemiseksi ja ulkoisen velan kestävyyden palauttamiseksi. Se liittyy yleiseen tavoitteeseen, joka on hyvinvoinnin edistäminen EU:n rajojen ulkopuolella.Tuloksia mitataan seuraavilla indikaattoreilla: ”vaihtotase prosenttiosuutena suhteessa BKT:hen”, ”ulkomaanvelka prosenttiosuutena suhteessa BKT:hen” ja ”viralliset varannot tavaroiden ja palvelujen kuukausituontina”.5.4. Toteutustapa (alustava)X Keskitetty hallinnointiX komissio hallinnoi suoraan( hallinnointivastuu siirretään( toimeenpanovirastoille( varainhoitoasetuksen 185 artiklassa tarkoitetuille yhteisöjen perustamille elimille( kansallisille julkisoikeudellisille yhteisöille tai julkisen palvelun tehtäviä suorittaville yhteisöille( Yhteistyössä toteutettava tai hajautettu hallinnointi( jäsenvaltioiden kanssa( kolmansien maiden kanssa( Hallinnointi yhteistyössä kansainvälisten järjestöjen kanssa (tarkennettava)Huomautukset:6. SEURANTA JA ARVIOINTI6.1. SeurantamenettelyKomission yksiköt valvovat toimintaa niiden makrotaloudellisten ja rakennepoliittisten toimenpiteiden perusteella, joista sovitaan Georgian viranomaisten kanssa yhteisymmärryspöytäkirjassa. Viranomaisten on säännöllisesti raportoitava sovittujen toimenpiteiden edistymisestä komission yksiköille. Euroopan komission lähetystö Tbilisissä raportoi myös asioista, jotka liittyvät rahoitusavun seurantaan. Komission yksiköt ylläpitävät tiiviitä yhteyksiä Kansainväliseen valuuttarahastoon ja Maailmanpankkiin ja hyödyntävät niiden asiantuntemusta.6.2. Arviointi6.2.1. EnnakkoarviointiKomission yksiköt (talouden ja rahoituksen pääosaston D3-yksikkö) tekivät ennakkoarvioinnin.6.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta)Makrotaloudellista rahoitusapuoperaatioista on vuodesta 2004 tehty yhteensä yhdeksän jälkiarviointia, joista kaksi koskee entisen Neuvostoliiton uusia itsenäisiä valtioita (Armenia ja Tadžikistan). Georgialle 24. tammikuuta 2006 tehdyn neuvoston päätöksen 2006/41/EY mukaisesti myönnetystä makrotaloudellisesta rahoitusavusta tehdään parhaillaan riippumatonta jälkiarviointia, joka valmistunee vuonna 2009 eli jo ennen kuin ehdotetun rahoitusavun täytäntöönpanon odotetaan alkavan.Tähän mennessä tehtyjen arviointien mukaan makrotaloudellisen rahoitusavun toimet edistävät osaltaan – vaikkakin toisinaan vaatimattomasti ja epäsuorasti – ulkoisen kestävyyden parantamista, makrotalouden vakautta ja rakenneuudistusten toteuttamista avunsaajamaassa. Useimmissa tapauksissa makrotaloudellisen rahoitusavun toimet vaikuttivat myönteisesti avunsaajamaan maksutaseeseen ja hellittivät budjettirajoitteita. Niiden ansiosta talouskasvu oli myös hieman nopeampaa.6.2.3. Tulevaa arviointia koskevat määräykset ja arviointien suorittamisvälitGeorgialle myönnettävän rahoitusavun riippumaton jälkiarviointi, jonka tekee ulkopuolinen konsultti, sisältyy talouden ja rahoituksen pääosaston monivuotiseen arviointiohjelmaan. Jälkiarviointi tehdään 1–2 vuotta toteutuksen päättymisen jälkeen.7. PETOSTENTORJUNTAKomission yksiköt ovat aloittaneet jatkuvan ohjelman, jossa arvioidaan rahoitusketjujen ja hallintomenettelyjen toimintaa kaikissa yhteisön makrotaloudellista rahoitusapua saavissa kolmansissa maissa. Näin täytetään Euroopan yhteisöjen yleiseen talousarvioon sovellettavan varainhoitoasetuksen vaatimukset.Georgiassa komission yksiköt tekivät lokakuussa 2004 asianmukaisesti valtuutettujen ulkopuolisten asiantuntijoiden avustuksella arvion tällaiseen apuun liittyvien rahoitusketjujen ja hallintomenettelyjen luotettavuudesta. Arvion mukaan makrotaloudellisen rahoitusavun moitteettoman varainhoidon mahdollistava kehys on riittävän tehokas. Operatiivisen arvioinnin seuranta toteutettiin joulukuussa 2005 jälleen ulkopuolisten asiantuntijoiden avustuksella. Päivitetyn operatiivisen arvioinnin havaintoja käytettiin hyväksi määriteltäessä 24. tammikuuta 2006 tehdyllä neuvoston päätöksellä 2006/41/EY Georgialle myönnetyn makrotaloudellisen rahoitusavun ehtoja. Operatiivisen arvioinnin uusi seuranta on tarkoitus käynnistää Georgialle nyt myönnettävää makrotaloudellista rahoitusapua koskevan ehdotuksen valmistelujen yhteydessä. Seurannan tuloksia käytetään avuksi määriteltäessä erityisiä poliittisia toimenpiteitä, jotka asetetaan avun maksamisen ehdoksi ja joiden tarkoituksena on parantaa Georgian julkisten varainhoitojärjestelmien tehokkuutta, avoimuutta ja vastuullisuutta.Georgialle myönnettävän makrotaloudellisen rahoitusavun ehdotetussa oikeusperustassa säädetään myös petostentorjuntatoimista. Näitä toimia tarkennetaan yhteisymmärryspöytäkirjassa ja avustussopimuksessa. Rahoitusapuun aiotaan liittää poliittisia ehtoja, jotka liittyvät etenkin julkisen talouden hoitoon ja joilla on tarkoitus lisätä avun tehokkuutta, avoimuutta ja vastuullisuutta. Makrotaloudellisen rahoitusavun käyttöön sovelletaan todentamis-, valvonta- ja tilintarkastusmenettelyjä, jotka ovat komission, Euroopan petostentorjuntaviraston (OLAF) ja Euroopan yhteisöjen tilintarkastustuomioistuimen vastuulla.8. YKSITYISKOHTAINEN ERITTELY TARVITTAVISTA RESURSSEISTA8.1. Ehdotuksen tavoitteet ja niihin liittyvät rahoituskustannuksetMaksusitoumusmäärärahoina, milj. euroa (kolmen desimaalin tarkkuudella)Vuosi 2009 | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 |Virkamiehet tai väliaikaiset toimihenkilöt[9] (XX 01 01) | A*/AD | 1/3 | 1/3 |B*, C*/AST |Momentilta XX 01 02 rahoitettava henkilöstö[10] |Momenteilta XX 01 04/05 rahoitettava muu henkilöstö[11] |YHTEENSÄ | 1/3 | 1/3 |8.2.2. Toimintaan liittyvien tehtävien kuvausEsim. yhteisymmärryspöytäkirjan ja avustussopimuksen laatiminen/neuvotteleminen, yhteydet viranomaisiin ja kansainvälisiin rahoituslaitoksiin, avunsaajamaan talous- ja rakennepolitiikan seuraaminen, tarkastusmatkoille osallistuminen, komission kertomusten laatiminen, rahoitusavun hallinnointiin liittyvien komission menettelyjen valmisteleminen.8.2.3. Henkilöresurssien lähteet (henkilöstösääntöjen alainen henkilöstö)X Korvattavan tai jatkettavan ohjelman hallinnointiin osoitetut tämänhetkiset virat ja/tai toimet( Vuosistrategiaan ja alustavaan talousarvioesitykseen liittyvässä vuotta n koskevassa menettelyssä jo myönnetyt virat ja/tai toimet( Vuosistrategiaan ja alustavaan talousarvioesitykseen liittyvässä seuraavassa menettelyssä pyydettävät virat ja/tai toimet( Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely)( Vuodeksi n tarvittavat virat ja/tai toimet, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn8.2.4. Muut viitemäärään sisältyvät hallintomenot (XX 01 04/05 – hallintomenot)milj. euroa (kolmen desimaalin tarkkuudella)Budjettikohta 01 03 02 Makrotaloudellinen rahoitusapu | Vuosi n | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 ja myöh. vuodet | YHT. |Muu tekninen ja hallinnollinen apu |- sisäinen |- ulkoinen 1) Operatiivinen arviointi 2) Jälkiarviointi | 0,050 | 0,250 |Tekninen ja hallinnollinen apu yhteensä | 0,050 | 0,250 |8.2.5. Henkilöstömenot ja niihin liittyvät menot, jotka eivät sisälly viitemääräänmilj. euroa (kolmen desimaalin tarkkuudella)Laji | Vuosi n | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 ja myöh. vuodet |Virkamiehet ja väliaikaiset toimihenkilöt (XX 01 01) | 0,030 | 0,030 |Momentilta XX 01 02 rahoitettava henkilöstö (ylim. toimihlöt, kans. asiantuntijat, sopimussuhteinen hlöstö jne.) (budjettikohta ilmoitettava) |Henkilöstömenot ja niihin liittyvät menot yhteensä (EIVÄT sisälly viitemäärään) | 0,030 | 0,030 |Laskelma – virkamiehet ja väliaikaiset toimihenkilöt |Tarvittaessa viitataan kohtaan 8.2.1. |Ei sovelleta |Laskelma – momentilta XX 01 02 rahoitettava henkilöstö |Tarvittaessa viitataan kohtaan 8.2.1. |Ei sovelleta |8.2.6. Muut hallintomenot, jotka eivät sisälly viitemäärään milj. euroa (kolmen desimaalin tarkkuudella) |Vuosi 2009 | Vuosi n + 1 | Vuosi n + 2 | Vuosi n + 3 | Vuosi n+4 | Vuosi n+5 ja myöh. vuodet | YHT. |XX 01 02 11 01 – Virkamatkat | 0,020 | 0,010 | 0,030 |XX 01 02 11 02 – Konferenssit ja kokoukset |XX 01 02 11 03 – Komiteoiden kokoukset[13] |XX 01 02 11 04 – Selvitykset ja kuulemiset |XX 01 02 11 05 – Tietojärjestelmät |2 Muut hallintomenot yhteensä (XX 01 02 11) |3 Muut hallintomenojen kaltaiset menot (eritellään budjettikohdittain) |Hallintomenot yhteensä lukuun ottamatta henkilöstömenoja ja niihin liittyviä menoja (EIVÄT sisälly viitemäärään) | 0,020 | 0,010 | 0,030 |Laskelma – Muut hallintomenot, jotka eivät sisälly viitemäärään |Kolme yhden/kahden hengen virkamatkaa |[1] EUVL C […], […], s. […].[2] EUVL C […], […], s. […].[3] EUVL L 248, 16.9.2002, s. 1.[4] Komission asetus (EY, Euratom) N:o 2342/2002 (EYVL L 357, 31.12.2002, s. 1).[5] Menot, jotka eivät kuulu kyseisen osaston xx lukuun xx 01.[6] Alustava esitys talousarvioksi 2010.[7] Katso toimielinten sopimuksen 19 ja 24 kohta.[8] Kuten kuvattu kohdassa 5.3.[9] Kyseisen henkilöstön kustannukset EIVÄT sisälly viitemäärään.[10] Kyseisen henkilöstön kustannukset EIVÄT sisälly viitemäärään.[11] Kyseisen henkilöstön kustannukset sisältyvät viitemäärään.[12] Tässä olisi viitattava asianomaisia toimeenpanovirastoja koskeviin rahoitusselvityksiin.[13] Ilmoitetaan, millaisesta komiteasta on kysymys ja mihin ryhmään se kuuluu.